Bag de lukkede døre i Retten i Aalborg bliver de sidste personer afhørt i den omtalte sag, og fredag sad to retsantropologer i vidneskranken. Der blev fremlagt et omfattende videomateriale i retssagen i dag, hvor de to retsantropologer udpegede en række fællestræk på de tiltalte i sagen De to ekspertvidner fortalte blandt andet at enkelte personer gik i igen på flere af de billeder og videoer, som anklagemyndigheden bruger som bevismateriale. Herunder at gangarten var den samme. Det vil sige, at den måde de tiltalte har bevæget sig på i videooptagelserne, kan være med til at fælde dem, for at have stået bag den vold, der betød at William Lennon Davies døde i april sidste år Derudover kunne de to retsantropologer også fortælle om det, de vurderede som værende fælles ansigtstræk hos én af de tiltalte, som også gik igen på de mange timers videooptagelser fra diskotekerne i Jomfru Ane Gade - alt sammen noget som anklagerne i sagen vil bruge mod de fem tiltalte.

Opsummering:
Retsmøderne fortsætter i de her dage i retssagen mod de fem unge mænd, der er tiltalt for at stå bag drabet på den 21-årige William Lennon Davies i Jomfru Ane Gade i april sidste år. I dag skulle to eksperter i gangarter vidne